ব্রিটিশ রকব্যান্ড ‘মিউজ’এর ফ্রন্টম্যান ম্যাট বেলামির সঙ্গে এনগেজমেন্ট ভাঙেন বছর দুয়েক আগে। এখন কেট স্পষ্টই জানিয়েছেন, পার্টনার নেই তো কুছ পরোয়া নেহি! তবে দুই সন্তানের দেখভালে কোনও খামতি রাখতে চান না কেট। ‘‘খুব ভালভাবেই সিঙ্গল জীবন উপভোগ করছি। ব্যাপারটা বেশ ভাল। সন্তানদের নিয়েই থাকছি। কাজও করছি চুটিয়ে,’’ বলেছেন কেট।
 
টিকতই না!
হারমায়ওনি গ্রেঞ্জার এবং রন উইজলির বিয়েটা টিকত না। নির্ঘাত তাদের ডিভোর্স হয়ে যেত। বলছেন রনের চরিত্রে অভিনয় করা রুপার্ট গ্রিন্ট। ‘‘মনে হয় না, হারমায়ওনি আর রন’এর সম্পর্কটা বেশি দূর গড়াত। আমি অন্তত আশা করিনি,’’ বলেছেন তিনি। রুপার্ট গ্রিন্ট এবং এমা ওয়াটসন অভিনীত এই দু’টি চরিত্রের প্রেমের ভক্ত বিশ্ব জুড়ে। কিন্তু রুপার্টের ধারণা, সম্পর্কটা শেষ হয়ে গিয়েছিল। বন্ধুত্ব থেকে হারমায়ওনি এবং রন’এর সম্পর্ক প্রেম অবধি গড়ায়। তারপর তো বিয়েও হয় দু’জনের। জে কে রোওলিংয়ের তৈরি রন চরিত্রটিকে রুপার্ট যেভাবে দেখেন— ‘‘নিজেরটা নিজেই চালাত রন। ছোট্ট একখানা অ্যাপার্টমেন্ট। চাকরিও করত না।’’ কাজেই হারমায়ওনি তার সঙ্গে বেশিদিন ঘরকন্না করতে পারত না নির্ঘাত!
পরদার রন-হারমায়ওনি।

রুপার্ট এবং এমা।
কেন এলে না?
ব্যান্ডের এক সদস্য বাবা হলেন। অথচ বাকি সদস্যেরা তাঁর সন্তানকে একবার দেখতেও গেলেন না! দুঃখ পাওয়াই স্বাভাবিক। দুঃখ পেয়েওছেন ‘ওয়ান ডিরেকশন’-তারকা লুইস টমলিনসন। মার্কিন বয়ব্যান্ডের বাকি সদস্যদের তাঁর সন্তানকে না দেখতে আসাটা ঠিক হজম হচ্ছে না টমলিনসনের। প্রকাশ্যে এ নিয়ে মুখ না খুললেও, ঘনিষ্ঠ মহলে তাঁর বিরক্তির কথা জানিয়েছেন। ছেলে ফ্রেডির জন্মের পর নাকি বেশ খানিকটা বদলে গিয়েছেন টমলিনসন। তিনি চান, ব্যান্ডের বাকিদের সঙ্গে ফ্রেডিকে পরিচয় করিয়ে দিতে। কিন্তু এতদিন হয়ে গেল, কেউই এলেন না। কাজেই টমলিনসনের ধৈর্য হারানোটাই স্বাভাবিক।

 টমলিনসন
বাড়ির টান
লস অ্যাঞ্জেলেস কখনও তাঁর কাছে বাড়ির মতো ছিল না। তাই অস্ট্রেলিয়া ফিরে যেতে পেরে খুশি ক্রিস হেমসওয়ার্থ। স্ত্রী এলসা প্যাটাকি এবং তিন সন্তান ইন্ডিয়া, ট্রিস্টান এবং সাশা’কে নিয়ে অস্ট্রেলিয়া ফিরে যাচ্ছেন ‘থর’ তারকা। কিন্তু কেন যাচ্ছেন, সে নিয়ে কিছু বলেননি তিনি। শুধু বলেছেন, ‘‘লস অ্যাঞ্জেলেস, আমি তোমায় ভালবাসি। এতদিন কাটিয়ে মজাও পেয়েছি। কিন্তু বাড়িতে থাকার অনুভূতিটা পাইনি।’’ শোনা যাচ্ছে, সন্তানদের দেশের মাটির স্বাদ দিতেই অস্ট্রেলিয়া ফিরছেন ক্রিস।